Lydia — Maionia (Gökçeören-Menye) — 17/16 BC — P. Herrmann, H. Malay, New Documents (2007) 85, 58 — AnnÉp (2007) 1356 (ll. 1-8)
Region: Asia Minor — Lydia

επι αρχιερεως θεας ρωμης και αυτοκρατορος καισαρος θεου υιου σεβαστου ευκληους του αισχριωνος μαγνητος απο μαιανδρου στεφανηφορου δε και ιερεως της ρωμης μενεκρατους του απολλωνιου σαβηλου νεωτερου του δε διος του ολυμπιου φιλινου του μωγετου ετους μηνος λωου κ εδοξεν τη βουλη και τωι δημωι γνωμη στρατηγων και γραμματεως του δημου θρασυμαχου του μητροδωρου επει κλεανδρος μωγετου ανηρ τετεληωμενος εις αρετην τα των προγονων περι παν αγαθον πρωτηα μεγαλοφρονι ψυχη νενικηκεν ωστε προς την εκεινων αρετην μηθενος αν[θρωπου] συνκριθησομενου προς τουτον ασυνκριτα φαινεσθαι και τα εκεινοις πεπραγμενα καθ ημεραν δε νεικων εαυτον τηι περι της πατριδος σπουδηι περισσευειν αει προθυμιται των εις ταγαθα δεοντων ιδιωτευων μεν φιλοτειμοτερον αρχοντος αρχων δε σπουδαιοτερον εαυτου και προτιθεται μεν αει περι της πατριδος τα κρατιστα ωστε αν μη δοξαι δυνασθαι τωι πονωι την προθεσιν [ε] συνδιοικειται μεντοι γε τα προτ[ε]θεντα ωστε πληον της βουλησεως αυτου τον πονον πρασσειν τα δε λαμπρα των εις το κοινον εργω[ν] ετεραι διαδεχονται προς το καθ ενα της ψυχης αρεται πιστι τε γαρ και δικαιοσυνη και φιλανθρωπια και καταστολη πραυτητος και το κεφαλαιον οις αν η φυσις φιλοτιμουμενη τεληωση τινα προ[ς] ταγαθα πασιν ηρτισται ωστε καν πληονα το[υ]των μαρτυρωμεν αυτωι προς την υπεροχην των εργων ακμην τους λογους ενλιπειν την δε προσφατον και δια χερος ετι χαριν της τε εν αθηναις συνθυσιας και της [--] [---------------].